O‘zbekistonda TN VED kodlari bo‘yicha tovarlarni tasniflash bilan sertifikatlangan ekspertlar shug‘ullanadi

O‘zbekiston Tashqi savdo vazirligi ekspert tashkilotlar tomonidan TN VED kodlari bo‘yicha tovarlarni tasniflash xizmatlarini ko‘rsatish reglamanetini ishlab chiqdi, deb yozadi Norma. Loyiha muhokama qilinmoqda.

Amaldagi qonunchilikda TN VED kodlari bo‘yicha tovarlarni tasniflash bo‘yicha ekspert xizmatlarini ko‘rsatish tartibi va mexanizmini belgilovchi qoidalar yo‘q. Hujjat loyihasi tasdiqlansa, zarur huquqiy asos yaratiladi.
Ekspert tashkilot deganda mulkchilik shaklidan qat’i nazar, shtatida TN VED kodlari bo‘yicha tovarlarni tasniflashni olib boruvchi va ekspert xulosasini beruvchi sertifikatlangan ekspert bo‘lgan yuridik shaxs ko‘zda tutilmoqda.
Ekspert tashkilotlari vakillariga zarur hollarda bojxona nazorati ostida tovarga nisbatan vakolatli shaxs ishtirokida, zarur bo‘lsa — mutaxassis ishtirokida tovarlardan namunalar olish huquqini berish taklif qilinmoqda.